# ma-unan
## Brezhoneg
### Etimologiezh

    Savet diwar ar ger-perc'hennañ ma hag unan.

### Adverb

ma-unan /maˈỹːnãn/
* Me hepken.
** Ne badé ket e spered (skïant) o weled ahanon-me amañ ma-unan. — (Jules Gros, Le trésor du breton parlé Deuxième Partie, 1970, p. 390.)
** Bemdez goude, pa vezen ma-unan, e tremenen ma amzer o sellout ouzh ar c'hoariell. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 119.)
** "Feta, me 'yelo ma-unan d'ar bourk da gerc'hat butun." — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 26.)
** – N'emaoc'h ket 'vont d'am leuskel ma-unan ! eme Neville o sevel en e sav. ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 164.)
** – Un dra, avat, am eus bet gwelet va-unan... — (Goulc'han Kervella, Brezel ar Rigadell, Al Liamm, 1994, p. 196.)
* Da greñvaat un araogenn displeget:
** Mallozh din ma-unan, pa'z on bet gay a-walc'h Da heuilh c'hoantegezhioù ma c'halon ken diwalc'h. — (An Tremener, Mouezhioù ar vered, 1898, e-barzh An Tremener, An Tour Tan, 1995, p. 37.)
** Din-me ma-unan ec'h embannan alies, fouge ennon, ez eo echu ha peurechu gant an istor kozh-se. — (Mich Beyer, Seizh Devezh Warn-ugent, An Alarc'h Embannadurioù, 2006, p. 8.)
** Doue d'e bardono, a lavaren ouzhin ma-unan, ... — (Pêr Denez, Glas evel daoulagad c'hlas na oant ket ma re, Al Liamm, 1979, p. 7.)

#### Gerioù heñvelster

* va-unan
* ma-unan-penn

#### Deveradoù

* ma-unanig
* ma-unan-penn
* ma-unanig-penn

### Gwelout ivez

* da-unan, e-unan, hec'h-unan, hon-unan, hoc'h-unan, o-unan, an-unan

#### Troidigezhioù

* galleg : (moi) en personne , moi-même , (moi) seul